হিন্ডেল আরো বলেন এই লক্ষ্যে সফল হতে হলে প্রথমে বাংলাদেশকে ইন্টারন্যাশনাল সফটওয়্যার টেস্টিং কোয়ালিফিকেশন বোর্ডের সদস্য হতে হবে। সবুর খান বিষয়টার গুরুত্ব অনুধাবন করে ডেফোডিল গ্রুপের অঙ্গপ্রতিষ্ঠান ডিআইআইটির নির্বাহী পরিচালক মোহাম্মদ নূরুজ্জামানকে দায়িত্ব দেন এ ব্যাপারে দ্রুত প্রয়োজনীয় উদ্যোগ নেয়ার জন্য। মোহাম্মদ নূরুজ্জামানের নিরলস প্রচেষ্টায় বাংলাদেশ সফটওয়্যার টেস্টিং বোর্ড গঠিত হয় এবং শুরু হয় ইন্টারন্যাশনাল সফটওয়্যার টেস্টিং বোর্ডের অন্তর্ভুক্তির প্রচেষ্টা। ওই বছরই (২০০৬) যুক্তরাষ্ট্রের ফ্লোরিডার অরল্যান্ডোতে অনুষ্ঠিতত ইন্টারন্যাশনাল সফটওয়্যার টেস্টিং কোয়ালিফিকেশন বোর্ডের সাধারণ সভায় বংলাদেশ সফটওয়্যার টেস্টিং বোর্ডের প্রতিনিধি মোহাম্মদ নূরুজ্জামান অংশগ্রহণ করে বাংলাদেশকে অন্তর্ভুক্ত করার জন্য জোর আবেদন জানানোর পরিপ্রেক্ষিতে বাংলাদেশকে ওই বোর্ডের সদস্য পদ দেয়া হয়। বাংলাদেশ ইন্টারন্যাশনাল সফটওয়্যার টেস্টিং কোয়ালিফিকেশনের ২৮তম সদস্যের মর্যাদা লাভ করে। বর্তমানে বিশ্বের ৫২টি দেশ এই বোর্ডের সদস্য। এর পর থেকে বাংলাদেশে এর কার্যক্রম শুরু হয়।